**Markedsdialog om underkriteriet for pris ifm. udbud af danskuddannelse for voksne, selvforsørgende udlændinge**

Som et led i forberedelserne til det kommende udbud af danskuddannelse for voksne, selvforsørgende udlændinge, ønsker Københavns kommune (Ordregiver) potentielle tilbudsgiveres perspektiver/input på Ordregivers udkast til evalueringsmodellen for underkriteriet for pris. Udkast til evalueringsmodellen er beskrevet nedenfor.

Ordregiver har to overordnede spørgsmål til potentielle tilbudsgivere:

1. **Evalueringsmodellen**

Ordregiver har beskrevet udkast til en evalueringsmodel for underkriteriet pris.

* Er evalueringsmodellen for underkriteriet pris beskrevet på en forståelig måde?
* Er den primære evalueringsmodel tilstrækkeligt beskrevet?
* Er den sekundære evalueringsmodel forståelig?

1. **Prisrammen**

Ordregiver har fastsat en prisramme på 8.000-10.000 kr. pr. DU-modul. Rammen er fastsat pba. forvaltningens kendskab til priserne på markedet.

Ordregiver ønsker at priserne for DU ikke bliver så lave, at der gives afkald på et krav om, at karakterer og gennemførselshastighed forbliver blandt de højeste i landet. Ordregiver vurderer at dette er muligt indenfor den prisramme som er fastsat.

* Er det tilbudsgivers vurdering, at DU-modulerne kan leveres indenfor prisrammen?
* Hvis nej, hvad bør prisrammen fastsættes til?

Svar bedes afgive skriftligt og i videst muligt omfang i en form, så det kan offentliggøres på hjemmesiden for udbuddet [Danskuddannelse for selvforsørgende udlændinge | Fagligt indkøb i BIF](https://bif-indkoeb.kk.dk/udbud-og-indkoeb/udbud-paa-vej/danskuddannelse-for-selvforsoergende-udlaendinge). Marker eventuelle værdidata, så disse kan undtages for offentliggørelse på hjemmesiden.

**Svar bedes afgives til e-mail:** [**sz5e@kk.dk**](mailto:sz5e@kk.dk) **senest onsdag den 18. juni 2025.**

Hvis der er spørgsmål til anmodningen, bedes spørgsmål sendes til samme e-mailadresse.

# **Underkriterium X: Pris**

## **Afgivelse af pris**

Tilbudsgiver skal afgive en pris for hver af de tre danskuddannelser. Med pris forstås i denne sammenhæng prisen pr. kursist pr. modul på hver af de tre danskuddannelser.

Tilbudsgiver skal afgive én pris pr. danskuddannelse i Aftalebilag X. Alle priser skal angives i danske kroner ekskl. moms.

De afgivne priser vægtes ud fra de i Aftalebilag X fastsatte vægte, så der fremkommer én samlet vægtet gennemsnitspris. Den vægtede gennemsnitspris skal ligge inden for en prisramme på mindst 8.000 kr. og maksimalt 10.000 kr.

Se tabel 1 for et fiktivt eksempel på udregning af den vægtede gennemsnitspris.

Tilbudte vægtede gennemsnitspriser, der ligger uden for den angivne prisramme, vil føre til, at et tilbud afvises som ukonditionsmæssigt.

**Tabel 1: Fiktivt eksempel på udregning af vægtet gennemsnitspris**

|  |  |  |  |  |
| --- | --- | --- | --- | --- |
|  | **DU1** | **DU2** | **DU3** | **Vægtet gennemsnitspris** |
| **Tilbudt pris pr. modul** | 10.000 kr. | 9.000 kr. | 8.000 kr. | 8.300 kr. |
| **Vægt** | 5% | 20% | 75% |

## **Primær evalueringsmodel**

Ordregiver anvender en evalueringsmodel, hvor der tages udgangspunkt i det simple gennemsnit af Tilbudsgivernes vægtede gennemsnitspriser (gennemsnitsprisen). Gennemsnitsprisen svarer til middel point på pointskalaen. Minimum- og maksimumpoint fastsættes til gennemsnitsprisen hhv. plus/minus 10%.

De tilbudte vægtede gennemsnitspriser omregnes til point på en skala fra 0-10 i forhold til afvigelser fra gennemsnitsprisen vha. lineær interpolation. Der gives således 0 point, hvis der tilbydes en vægtet gennemsnitspris svarende til gennemsnitsprisen plus 10%. Tilsvarende gives der 10 point, hvis der tilbydes en vægtet gennemsnitspris svarende til gennemsnitsprisen minus 10%.

Se tabel 2 for et fiktivt eksempel på evaluering af Pris.

Point for Pris gives med decimaler. Der regnes med to decimaler.

**Tabel 2: Fiktivt eksempel på evaluering af Pris**

|  |  |  |
| --- | --- | --- |
|  | **Vægtet gennemsnitspris** | **Point (ikke vægtet)** |
| **Tilbudsgiver 1** | 9.750 kr. | 0,83 |
| **Tilbudsgiver 2** | 9.500 kr. | 2,22 |
| **Tilbudsgiver 3** | 9.000 kr. | 5,00 |
| **Tilbudsgiver 4** | 8.500 kr. | 7,78 |
| **Tilbudsgiver 5** | 8.250 kr. | 9,17 |
| ***Simpelt gennemsnit*** | *9.000 kr.* |  |
| ***Simpelt gennemsnit + 10% (= 0 point)*** | *9.900 kr.* |  |
| ***Simpelt gennemsnit - 10% (= 10 point)*** | *8.100 kr.* |  |

## **Sekundær evalueringsmodel**

Hvis et eller flere tilbud har en vægtet gennemsnitspris, der falder uden for de fastsatte yderpunkter i den primære evalueringsmodel, udvides prisspændet til at omfatte den laveste og/eller højeste vægtede gennemsnitspris, som herefter udgør yderpunktet for 0 point (hvis laveste vægtede gennemsnitspris overstiger spændet) hhv. 10 point (hvis højeste vægtede gennemsnitspris overstiger spændet). Det kan betyde, at kurven knækker, hvis spændet alene øges i den ene retlig eller ikke øges lige meget i hver retning.